चंदा मामा, आरे आव, पारे आवऽ,
बुचिया का मुंहवा में घूट! घूट! !
 (अनेक जगह यह पंक्ति है - "बबुआ के मुंहवा में घुटुक"। )
घुघुवा मन्ना, उपजे चन्ना,
एही पड़े आवेले बबुआ के मामा।
 उठा ले ले कोरा, थमा दे ले लड्डू,
पहिरा देले बाला।
 मामा मामी, अंगना,
मामी के ले गइले चोर,
मामा टकटोरेले।
 आउरे गइया नाटी,
दूध दे भरि कांटी।
 आउरे गइया अगरी,
दुधवा दे भरि गगरी।
 हुंकुरति आउ गइया, चोकरति आउ।
 घुंचवा भरत दूध लिहले आउ।
 मोरा बाबुल के पिआउ।
 आजा आजी के थूके?
 सोने के कि माटी के?
 आजा-आजी सोने के,
लोग बिराना माटी के।
 बबुआ कथू आवेले?
 घोड़वा चढ़ल आवेले।
 कथक नाचत आवेला।
 आजी कथू आवेली?
 डोला चढ़ल आवेली।
 चवर डोलत आवेले।
 ले अइली गजमोहरा के हार।
 कुछ घइली असहड़,
कुछ घइली कसहड़,
कुछ घइली बबुआ गर हार।
 मोरे बाबू, मोरे बाबू का करेले?
 कोइनी फोरि-फोरि घर भरेले।
 कोइनी का तेल में छपकि खेलेले।
 (कोइनी कहुए का बीज)
मोर बचवा मोर बचवा का करेले?
 मछरी मारि-मारि मगइया धरेले।
 रीन्हेली बहिना हींग जीरा लाइ,
खाले भइया पोंछ फहराइ।
 अवरा कूकुर कबरा खाला,
पोछिया डोलाई,
चल लउंड़िया जूठ बटोरे,
घुंघरू बजाइ।
 नथुना फलाइ।
 हेले-हेले बबुआ,
कुसई में ढबुआ,
बाप दरबरुआ,
धिअवा नचनियां।
 बाबू बाबू कहीला,
चमन के रारी ला,
चन्दन भइले थोरा,
मोरे बाबूल के मुंह गोरा।
 अंखिया रतनारी,
भहुआं सोहे कारी।
 बाबू की चोरिनी महतारी।
 चटनी महतारी,
बाबू की चोरिनी बा फूआ,
चटनी बा फूआ . . . . ।
 अनर मनर पुआ पाकेला,
चीलर खोंइछा नोचेला।
 चिलरू गइले खेत-खरिहान,
ले अइले तिलठिया धान।
 ओही धान के रिन्हली बरवीर,
नेवति अइली बाम्हन फजीर।
 बम्हना के पुतवा दिहले असीस,
जीअसु बचवा लाख बरीस।
 बचवा का नव दस बेटा।
 धवरी ह, सोकनी ह।
 खरवा खाले, पनिया पियेले,
कहवां जाले।
 तिन्हि नउजी बिअइहें।
 बीअहू के बिअइहें त मेंगुची बिअइहें।
 खाट मांच निनिअउरा से।
 चिरई चोंचा मुंह के बेबहरा,
पण्डितन से करे बकताई।
 उठि के चोंचा तोर खोंता उजारबि,
छुटि जइहें बकताई।
 हमार बाबू कथी के?
 नौ मन सोना हीरा के,
माई लवंग के, बाप चौवा चन्दन के।
 पीतिया पीतम्बर के,
हमार बबुआ सोना के।
 चन्दन रगरेनी।
 चन्दन भइले थोर,
बबुआ का मुंहवा गोर।
 बाबू हमार अइले पटना से।
 आऊरे गइया अगरी,
बाबू के पिआउ भर पेटुकी।
 सो पहिराइ फुलावों।
 तुम सबके जीवन के जीवन सकल सुमंगल दाई।
 मेरे व्यथा विनोदन सो।
 मेरे तप्त हृदय का चन्दन।
 बबुआ के मुँह में घुटूक।
 तोर बप्पा बांस काटे गेल।
 हमहि ठाने-ठास। 